Hän on täydellinen.
-Niinkö? Olen pettynyt sinuun. -Katso nyt noita silmiä ja hiuksia.
Myönnetään, että hänellä on tiettyjä fyysisiä ominaisuuksia-
-muttei mitään omalaatuista, joka takaisi täydellisyyden.
-Rauhoituhan. -Ilme ei jätä mitään arvailujen varan.
Yläluokan newyorkilainen, joka huolehtii ulkonäöstään.
Ei mitään salaperäistä. Kasvoilta voi lukea tulevaisuuden.
-Niinkö? -Niin.
Kolmen vuoden päästä hän pärjää SAT-kokeissa hyvin-
-ja pääsee pieneen yliopistoon opiskelemaan taidehistoriaa.
Hän palaa Manhattanille ja nai arvopaperikauppiaan-
-jonka tapasi eräänä sunnuntaina America's Cupin katsomossa.
Vuoden sisällä he muuttavat Conneticutin lähiöön-
-omakotitaloon ja saavat kolme neuroottisen täydellistä lasta.
-Olet tosiaan miettinyt tuota. -En oikeastaan. Se on vain selvää.
Kuulehan, Nostradamus, annan mieluummin Jenin yllättää.
Omapa on asiasi. Yritin vain säästää aikaasi.
Ojentaisitko raakaversion?
Otan vastaan ehdotuksia vanhempieni vuosipäivälahjasta.
Mitä ostaisin ihmisille, jotka ovat viettäneet viimeiset 20 vuotta yhdessä?
Ensimmäisenä mieleeni tulee erilliset lomamatkat.
En arvannut, että elokuvamaussasi on meneillään Russ Meyer -vaihe.
-En kuvannut tätä. -Täydellinen vuosipäivälahja löytyi.
-Mikä tämä on? -En tiedä. En ole kuvannut tätä.
Kamera jäi ilmeisesti päälle, kun pakenimme raunioilta.
-Onhan se tavallaan laadukasta. -Katsottavaa.
Niin.
Hassua. Nainen näyttää tutulta.
Aivan. Jos hänen hiuksensa vetää silmiltä sivuun...
...hän voisi sopia opettajanpöydän taakse.
Hän näyttää melkein...
Neiti Jacobsilta.
Hän oli ikuistunut kuvanauhalle jonkun miehen kanssa.
Englannin opettaja neiti Jacobs, vai?
-Sama nainen. -Hetkinen. Onko Tamara videolla?
Olen pahoillani, Pacey. Oletit kai hänen säästävän itseään sinulle.
Kuvasimme Jenin kanssa raunioilla-
-ja paettuamme kamera jäi päälle. Loppu on pornograafista historiaa.
Onpa omituista.
-Tunnistitteko miehen? -Hän on selin. Kasvoja ei näy.
Kannattaa etsiä tummatukkaista ja sykkiväkaulaista miestä.
-Voisin oikeastaan vilkaista videota. -Toki. Järjestämme yksityisnäytöksen.
Voit rauhassa kiillottaa miekkaasi.
Muutat sitten nokkelasti seksuaaliset patoumat huumoriksi.
Olen myöhässä. Lähden ennen kuin mummi tekee etsintäkuulutuksen.
Saatan sinut.
-Nähdään. -Älä unohda. Haluan nähdä videon.
-Pervo. -Sievistelijä.
Paceylla on suuret puheet, mutta ne ovat pelkkää uhoa.
Sanotaan, että puhe siitä mistä puute.
-Minä en puhu siitä juuri koskaan. -Niinpä. Siksi viihdynkin seurassasi.
Nyt ei ole paras hetki.
-Emme taida olla kahden. -Lähestulkoon kolmiodraama.
Tiedäthän, että kaipauksen tukahduttaminen lisää kiihkoa.
Ensi kerralla on odotettavissa aikamoinen suudelma.
-Jos vain kestän odotuksen. -Ennemminkin ounastelun.
Olkoon.
Teetkö noin pahoittaakseni mieleni?
-Se oli vain suudelma. -Vain suudelma.
Muistaakseni suudelma aiheutti lukuisia hankaluuksia New Yorkissa.
Määritelmäsi hankaluuksista on kattavampi kuin muiden.
Miksihän sinut sitten lähetettiin tänne?
Muistuta toki. En olekaan kuullut syntilistaani 15 minuuttiin.
En tee tätä kiusatakseni, vaan estääkseni sinua toistamasta virheitäsi.
Tiedätkös, tämä alkaa riittää.
Olen kyllästynyt puhetapaamme ja keskusteluihimme-
-jotka vain pyörivät kehää. Toistelemme samoja asioita.
Lopetetaan tämä nyt.
Mitä ulkona tapahtui, oli vain suudelma.
Vain suudelma.
-Kuinka et ole huomannut aiemmin? -En ole. Vannon sen.
-Älä nyt. 20 avioliittovuoden jälkeen... -Vasta maanantaina.
Kuuntelehan, Dawson.
Äitisi ei ole huomannut arpea leukani alla koskaan aiemmin.
-Sait sen 10 vuotta sitten mopokolarissa. -Aivan. Kiitos, Dawson.
Poikani tuntee naamani sinua paremmin.
Voisit tulla vaihteeksi ajoissa kotiin, niin näkisit naamani päivänvalossa.
Älkää suotta. Osaan itsekin huoneeseeni.
Pacey.
-Mitä oikein teet? -Video.
-Neiti Jacobsin videoko? -Niin.
Lopeta. Sekoitat editoimattomat.
Lupasin näyttää sen. Etkö malttanut odottaa?
En kai sitten.
Olet toki ihastunut, mutta rauhoitu. Tämä on vain pikkujuttu.
Ole hyvä, mokoma kolli.
-Dawson. -Niin?
En ole ollut täysin rehellinen sinulle viime aikoina.
En valehdellut, mutta jätin yksityiskohtia kertomatta.
Selvä.
Minulla ei ole samanlaista itsetietoisuuden kirousta kuin sinulla-
-mutta tiedän silti, millaisena minua pidetään.
En ole poika, joka saa tytön. Olen se, joka vain puhuu.
Kun sitä kuulee tarpeeksi usein, siihen alkaa itsekin uskoa.
En täysin ymmärrä, mitä tarkoitat.
-Tällä kertaa sain tytön. -Mitä?
Olipa se tilastollinen todennäköisyys tai Jumalan teko, mutta sain hänet.
Kenet? Kerro, Pacey.
Kuulehan...
En tiedä, miten kertoisin tämän.
Tummatukkainen ja sykkiväkaulainen mies...
...joka oli Tamara Jacobsin kanssa.
-Se olin minä. -Eikä.
Tällä kertaa en vain puhu, vaikka niin toivoisinkin.
Keksin saman tien 40 syytä, kuinka video voi pilata elämäni.
Suurin tekijä lienee nöyryytys. Kenenkään ekaa kertaa ei pitäisi kuvata.
Oletko ihan sekaisin?
Reaktiolleni ei taida löytyä sanoja.
Pidän hänestä ihan todella. Kyse ei ole vain seksistä.
Ehkä tämä on liian epätodennäköistä tai hämmentävää toimiakseen.
"Hämmentävä" lienee sopiva sana.
Niin.
Tämä kuulostaa varmasti oudolta, mutta...
Videolla...
Tarkoitan...
Näytinkö ihan siedettävältä?
Tarkoitan suoritustani. Pärjäsinkö?
Hyvin se meni.
Ainakin, jos minulta kysytään.
Hyvin se meni.
Hienoa.
Kiitti.
Älä kerro kenellekään. Nähdään.
Osta kynttilänjalka, valokuvakehys tai vaikka kansantaidetta.
Pitäisivätkö he sellaisesta?
Vanhempasi ovat keski-ikäisiä valkoihoisia esikaupunkilaisia.
Kansantaide on heidän elämänsä.
Olisitpa nähnyt vanhempani viime päivinä. Kuvottavaa.
Puolet ajasta he pelehtivät vaatteet päällä olohuoneessa.
Surullista, mutta olen kateellinen heidän seksielämästään.
Eikö blondilta irtoakaan?
Luulin, että tähän mennessä olisitte...
Sinä se olet oikea romantikko.
Asia tuskin etenee ennen kuin hankkiudut ilkeästä isoäidistä eroon...
Äiti?
Äiti.
Dawson. Hei!
Joey.
Mitä te täällä... Olipa sattuma!
-Mitä puuhastelette? -Tulimme vain ostoksille.
Anteeksi. Dawson, tässä on...
-Bob Collinsworth. -Kuudelta ja yhdeltätoista.
-Tässä on Joey. -Oikein hauska tavata.
Äitisi auttoi minua vaateongelman kanssa.
Katsojatutkimusten mukaan minusta pidetään, mutta takkejani inhotaan.
Mukava tavata viimeinkin, Dawson.
Äitisi on kertonut elokuvastasi. Olen itsekin hieman indie-fani.
-Katsoisin valmiin elokuvasi mielelläni. -Toki.
-Meidän on kiirehdittävä harjoituksiin. -Totta. Hyvää jatkoa.
-Oli hauska tavata. -Nähdään.
-Heippa, äiti. -Hei hei, Joey.
Kun näin Bobin televisiossa, hän vaikutti totaaliselta mäntiltä-
-mutta nyt kun tapasimme, hän olikin ihan mukava.
-Mitä mieltä olet? -Ensivaikutelma taisi osua oikeaan.
Uskallanko edes kysyä?
Pahimmat pelkosi toteutuvat. Tapaan kohta Dawsonin.
Ehkä kerjään, mutta kuulisin ennemmin ajatuksesi ääneen-
-kuin ottaisin tuijotuksesi.
-Poika haluaa vain yhtä asiaa. -Eikä. Dawson ei ole sellainen.
Hän on herttainen, rehellinen ja romanttinen...
Entä Potterin tyttö, joka kiipeää makuuhuoneen ikkunasta sisään?
-En halua edes ajatella... -He ovat vain ystäviä.
Voihan heidän välillään olla seksuaalinen jännite-
-kun huomioi pitkän ystävyys- suhteen, mutta siihen se jää.
Mitä minuun ja Dawsoniin tulee, näit huipentuman eilen iltapäivällä.
Olenko oikeassa, että sinulla on tunteita häntä kohtaan?
Olet.
Sille ei voi mitään.
Voin vain toivoa, ettet tee niitä virheitä-
-joita me molemmat tiedämme ikäistesi tyttöjen tekevän.
Sinä se löydät aina viimeisen loukkaavan sanan.
Nyt ärsytät minua. Kaikki sanomani ei ole kritiikkiä.
Ei niin, osa on tuomitsemista.
-Hei, Tamara. -Hei. Tämäpä yllätys.
Näin sinut ja ajattelin tulla tervehtimään.
-Mukavaa, että tulit. -Mitä lueskelet?
Valitsen seuraavaa kirjaa tunnille. Olisiko ehdotuksia?
Sopisiko sellainen, jossa on toimintaa?
-Toimintaako? -Niin. Seksiä.
Mitä koululautakunta oikein pelkää? Olemme käytännössä katsoen aikuisia.
Pornograafinen romaani ei tapa meitä.
Pacey, tämän lukuvuoden kaikissa kirjoissa on seksiä.
-Luultavasti myös viime vuoden. -Ei se ole oikeaa seksiä.
Seksi on verhottu varottaviin kertomuksiin. Olen tosissani.
Aina kun kirjassa on seksiä, jotakin pahaa tapahtuu.
Romeo ja Julia harrastivat seksiä. Seuraavaksi he tappoivat itsensä.
Tulipunaisen kirjaimen Hester Prynne harrasti seksiä ja päätyi hylkiöksi.
-Sitten kreikkalainen... -Oidipus.
Hän harrasti seksiä äitinsä kanssa.
Hän järkyttyi niin, että puhkoi silmänsä. Aivan epätodellista.
Korjaa, jos olen väärässä-
-mutta joskus ihmiset harrastavat seksiä ja nauttivat siitä-
-eikä mitään kamalaa tapahdukaan.
Uskotko sen olevan mahdollista?
Steven?
-Miltä näyttää? Sano rehellisesti. -Tuota...
Tiedäthän, että mielipiteelläsi on suuri merkitys. Jos vihaat sitä-
-ties millaisiin masennuksen syövereihin uppoan.
Säälittävästä kirkaisustani huolimatta se oli todella hyvä.
Erittäin lupaavaa. Siitä tulee varmasti hieno.
-Hienoko? -Todella hieno.
Joitakin äänityksiä on uusittava. Teen sen äitini työpaikalla.
Saan käyttää siellä välineitä rauhassa.
-Haluaisitko lähteä mukaani? -Se olisi mukavaa.
Todellako?
Miksi aina yllätyt, kun haluan viettää aikaa kanssasi?
Luontainen skeptisyyteni varmaankin vaikuttaa asiaan.
Voit unohtaa sellaisen. Kaiken ei tarvitse olla monimutkaisia.
Kun vanhoissa elokuvissa istuttiin sängyllä-
-joko miehen tai naisen oli pidettävä toinen jalka lattialla.
En koskaan ymmärtänyt moista sensuuria.
Nokkelat hahmot voisivat tehdä silti melkein mitä tahansa.
Dawson. Meillä on runsaasti aikaa todistaa elokuvatarkastajien erehdys.
Sen ei tarvitse tapahtua tänään. Vai mitä?
Niin.
Tuo oli upeaa.
-Katsotaanko kuvan kanssa? -Toki.
-Oletko nähnyt äitiäsi tänään? -En. Etsin hänet myöhemmin.
No niin.
-Enemmän kauhua ja vähemmän vihaa. -Selvä.
-Olen pahoillani. -Pidetään tauko.
Anteeksi täydellisyyden tavoitteluni. Toisinaan se on paha tapani.
Älä nyt. Pidän miehestä, joka tietää, mitä haluaa.
-Ikään kuin kaltaisestani, vai? -Ikään kuin.
Tuolla on äitisi.
Olet varmasti pyörällään päästäsi.
Ehkä mietit, miten epäreilua on, että tarvitessasi juttukaveria-
-istutkin täällä sellaisen kanssa, joka on enemmän kuin puolituttu.
Olemme aina osanneet puhua keskenämme-
-vaikka keskustelumme ovat olleet pikemminkin hauskanpitoa.
Hauskoja ja suloisia, mutta melko pinnallisia.
Yritän sanoa, että jos haluat puhua kunnolla jonkun kanssa-
-vaikkemme ole tehneet aiemmin niin, kuuntelisin mielelläni.
Minulla on asiaa.
Selvä.
Minun pitäisi kertoa isälleni.
"Nainen, jonka kanssa juhlit siunattua 20 avioliittovuotta, makaa Bobin kanssa."
"Ilmeisesti hänen partavetensä tuoksu oli vastustamaton."
Tiedämme molemmat, ettei tuo ole hyvä idea.
Vitsailin, että heillä on suhde, mutten ollut koskaan tosissani.
Mieti kaupungin avioerotilastoja. Sinun vanhempasi, nyt minun...
Kaupunki on kuin postikorista valkoisine aitoineen ja rantataloineen.
Mutta kaiken sen alla...
-Tietävätköhän muut? -Ainahan he.
Me emme tienneet.
Vai mitä?
Joey?
Minä en tiennyt.
Tiesitkö sinä?
Sinä tiesit.
Miksi et sanonut mitään?
Olisit vihannut minua sen takia. Niin siinä olisi käynyt.
-Luulin sinun jo huomanneen. -Mitä?
Olet yleensä tarkkasilmäinen, mutta kai sinulla on ollut muuta mielessäsi.
-Mitä tarkoitat? -Annan vihjeen.
Vaaleat hiukset ja pullahtamaisillaan B-kupista ulos.
-Älä vedä Jeniä tähän. Valehtelit. -En osannut...
-Pelottaako Jen sinua? -En pelkää, vaan olen tylsistynyt.
-Valehtelit hallitaksesi tylsyyttäsi. -Yritin olla ystäväsi.
Ystävä ei tekisi noin. Tuollainen teko päättää ystävyytemme.
-Eikä. Yritin, mutten osannut... -Kissako kielen vei?
Etkö löydä sanoja? Ei huolta. Tekosi puhuvat puolestasi.
Näkemiin!
Hyvää loppuelämää.
Hei, Dawson. En nähnyt sinua eilen. Luulin, että olisit käväissyt luonani.
-Kaikki oli yhtä hullunmyllyä. -Anteeksi, etten huomannut sinua.
Onko jokin huonosti?
-Ei. Kaikki on kunnossa. -En usko.
Et osaa kovin hyvin peitellä, jos jokin vaivaa sinua.
Minäpä arvaan. Joku elämäsi monista naisista sai sinut pyörälle päästäsi.
-Jotakin sellaista. -Dawson.
Voinko auttaa jotenkin?
Kahdenkin asian suhteen.
Tiedän, ettet pidä minusta. Luulet minua seksihulluksi-
-joka yrittää turmella lapsenlapsesi, mutta vakuutan, ettei näin ole.
Mikä toinen asiasi on?
Tulin hakemaan Jenin.
Jennifer!
Ehkä minulla on vanhanaikaisia käsityksiä uskollisuudesta.
Selvästikin perin ne isäni puolelta.
Anteeksi. Oletko ihan tylsistynyt?
-En. -Alan pitkästyttää itseänikin.
En ole lainkaan pitkästynyt. Mukavaa, että kykenemme juttelemaan tällaisia.
Loukkaannuin hiukan aiemmin, kun et sanonut sanaakaan.
-Vuodatit kai sydämesi Joeylle. -Sitä virhettä en tee enää.
Tekisitkö palveluksen? Ole aina rehellinen minulle.
-Toki. -Se ei ollut vain sivuhuomautus.
Uskon vakaasti, että salaisuudet johtavat turmioon.
Salaisuudet haavoittavat, satuttavat, tappavat ja...
Haluan antaa meille mahdollisuuden.
Ei salaisuuksia. Ikinä.
Toki. Sopiihan se. Eikö silti ole joitakin asioita-
-joita ihmiset eivät halua tietää?
Ei. Vaikkei äitini rakastaisi isääni, hänen olisi pitänyt olla rehellinen...
En puhunut vanhemmistasi.
Etkö kummastele, miksi ilmestyin tänne kaksi kuukautta sitten?
Kerroit isoäitisi tarvitsevan apua sairaan isoisäsi hoitamisessa.
Mummi oli sairaanhoitajana 40 vuotta. Autan eniten, kun pysyn poissa tieltä.
Miksi sitten tulit tänne?
-Haluat rehellisen vastauksen. -Niin.
Vanhempani eivät lähettäneet minua oikeastaan mummin avuksi-
-vaan koska kliseet suurkaupunkien teinitytöistä pitävät paikkansa.
-Mitkä kliseet? -No, tiedäthän.
Aikuistumme varhain, olemme ulkona myöhään-
-tunnemme vääriä ihmisiä ja harrastamme seksiä nuorina.
Halusivatko vanhempasi sinut eroon sellaisista teineistä?
Eivät. Olin sellainen teini.
-Seksin suhteenkin, vai? -Niin.
-Kai olit poikaystäväsi kanssa. -En ainoastaan hänen.
Selvä.
Voin varmaankin unohtaa aiemmat puheet neitsyydestäsi.
Olen ilmeisesti itsetuhoinen, koska pidän sinusta, ja ajoitus on surkea...
Halusit kuitenkin kuulla totuuden.
Olet oikeassa rehellisyydestä. Sinulla on oikeus tietää, ketä tapailet.
-Onhan kaikki kunnossa? -Joo.
Oletin puheittesi perusteella jotakin paljon pahempaa.
Dawson.
-Mitä? -Pitelisitkö kädestäni?
Totta kai.
Nähdään.
-Hei! En nähnyt sinua aamulla. -Tulin ajoissa. Elokuvajuttuja...
Ajattelin antaa labraraportin olla. Haluaisitko lähteä elokuviin?
Ikävä kyllä minulla on kotitehtäviä rästissä. Keskiarvoni ei kestäisi sitä.
Pidetään sitten pieni opiskelutauko.
-Selvä. Soitan sinulle. -Soitatko?
-Ehdottomasti. -Eilisestä vielä...
-Minulla on kiire. Jutellaan myöhemmin. -Myöhemmin.
Päivän kysymys:
Jos jollakulla on useita kumppaneita, pitäisikö näiden tietää toisistaan?
-Teetkö epävirallista tutkimusta? -Tämä on tärkeää, kun miettii tauteja...
-...moraalista puhumattakaan. -Olen samaa mieltä.
Tahtoisin toki tietää, jos sinulla on toinen.
Minullako? Älä nyt käännä tätä ympäri.
-Mitä niin? -Pulmaa.
-Mikäs se on? -Pidätkö hänestä vai minusta?
-Hellyttävää, kun kuulostat ikäiseltäsi. -Näin teidät lounaalla ja käytävällä.
Sivelit hänen käsivartaankin. Kumman valitset: minut vai Goldin?
En tiennyt asian häiritsevän sinua. Ikävää, jos joudun valitsemaan.
Benjillä ja minulla on paljon yhteistä.
Juttelemme kirjoista ja kirjailijoista. Pidämme molemmat oopperasta...
-...mieshuolistamme puhumattakaan. -Mieshuolistako?
Niin. Ilmeisesti et havainnut laajassa tutkimuksessasi-
-etten ole aivan Benjin tyyppiä.
Etkö?
-En, ellen muistuta Mel Gibsonia. -Onko Gold homo?
Älä huutele siitä eteenpäin.
En ymmärrä.
Kun yritin tarttua käteesi kahvilassa...
Olimme julkisella paikalla, jonne voi ilmaantua oppilaita-
-opettajia ja vanhempia mielin määrin. Olisiko minun pitänyt sallia se?
Pacey.
Jos olet hämmentynyt siitä, mitä välillämme tapahtuu-
-lohduttaudu sillä, että minäkin olen.
Todellako?
Kyllä. Todella.
Hei.
-Olet minulle keskustelun velkaa. -Niin taidan olla.
Ehkä olen vain epävarma-
-mutta haluan vain pikaisesti tietää, ettet järkyttynyt eilisestä.
-Kaikki on hyvin. -Varmastiko?
Mennyttähän se on. Sitä paitsi jos asia häiritsisi, mitä tekisin?
-Voisit kertoa minulle. -Mitä oikein sanoisin?
Minäpä autan. Voisit kertoa, miksi välttelet minua ja miksi katsot noin.
Tunnetko kuvotusta vai mustasukkaisuutta? Et ole katsonut aiemmin tuolla tavoin.
Voisit sanoa, että haluat pitää tauon, koska et tuntenutkaan minua.
Tai... Teen tämän helpoksi sinulle.
Voisit kertoa, jätinkö jotakin sanomatta.
En uskonutkaan.
-Eikö se haittaisi sinua? -Miksi haittaisi?
Koska hän on harrastanut seksiä muiden kanssa.
En ymmärrä pulmaasi.
Jos tyttö tunnustaisi valehdelleensa neitsyydestään...
-Etkö ymmärrä, mitä hän tekee? -En.
-Etkö? -En.
Hän avaa sinulle oven.
Hän sanoo: "Tiedän, ettei kaltaisesi romantikko tee ensimmäistä siirtoa"-
-"vaan asettaa naiset jalustalle. Niinpä annan parhaimman lahjan"-
-"jonka kokematon poika voi saada."
-Avaa oven, vai? -Tismalleen.
Hän haluaa sitä kuten sinäkin. Tarpeenne ovat molemminpuolisia.
Kyse ei ole seksistä, vaan romanssista.
-Et ymmärrä minua lainkaan. -Ymmärränpäs.
Ethän. Ennen kuin aloitit puheesi, olin sanoa, ettei tämä liity seksiin...
-...vaan yhteen ainoaan asiaan. -Aivan. Siihen, että pelkäät.
Kuulehan... Sitä Jen Lindleytä, jonka olet kehitellyt mielessäsi-
-ei ole olemassa todellisuudessa.
Elokuvissasi hän voi olla, mutta käsikirjoitus ei päde todellisuuteen.
Siltä näyttää.
Sanon vain, että ota ilo irti. Elämä tarjoaa yllättäviä etuja.
Niinpä. Yllättävät juonenkäänteet saisivat jo riittää.
-Neitseellinen tyttöystävä... -...ei ole neitsyt.
-Lukion mestarihuijarilla... -...on suhde opettajan kanssa.
20-vuotispäiväänsä juhliva aviopari ei olekaan niin onnellinen kuin luulisi.
Todella kurjaa.
-Puhuitko äitisi kanssa? -En. Suunnitelmiin tuli muutos.
Sinähän sanoit kertovasi hänelle.
Aion kertoa isälleni.
-Hei! En kuullut sinun tulevan sisään. -Ei ihme.
Illalla on sitten juhlat.
Käsitätkö kuinka kauan 20 vuotta on? Sitä ennen seurustelimme neljä vuotta.
-Minulla on asiaa... -Monet kaverini ovat uusissa naimisissa.
Menimme naimisiin parikymppisinä, mikä on nykyisin melko aikaista...
-Tämä ei varmasti ole oikea hetki... -20 vuoden jälkeen olen yhä samaa mieltä.
-En voi kuvitella elämääni ilman häntä. -Isä...
-Mitä? -Minulla on asiaa.
-Kuulostaa vakavalta. Mistä on kyse? -Se onkin. Ajoitus on toki surkea...
Hei, Dawson.
-Olen ihan pian valmis. -Selvä.
Kerro vain.
Hyvää vuosipäivää.
Pidä hauskaa.
Sen teen.
Hei.
-Ikävä kyllä keittiö on kiinni. -Itse asiassa tulin tapaamaan sinua.
Tarvitsen neuvojasi.
-Minkä alan asiantuntija olen? -Dawson Leeryn.
Kuittien ja sulkemisen kanssa on hieman kiire.
-Jutellaanko myöhemmin? -Kerroin Dawsonille, etten ole neitsyt.
Ehkä ehdin jutella hetkisen.
Hän vaikutti pettyneeltä, ja suutuin. Enää en tiedä, missä mennään.
Minäpä kerron Dawsonista jotakin.
Hän on toki ilmaisukykyinen, muttei yhtä kypsä. Tyypillinen ainoa lapsi.
Hän murjottaa, kun asiat eivät suju ja ajattelee mustavalkoisesti.
-Kaikki muu hämmentää häntä. -Niin.
Mitä naisiin tulee, paavitkin ovat häntä kokeneempia.
Viime kesään asti hän oli pikkuruinen.
On vähättelyä sanoa hänen seksielämäänsä rajoittuneeksi.
Tyhjää kuin autiomaassa.
-En ole kateellinen sinulle. -Ethän yritä säikyttää minua tieheni?
En.
Yritän vain sanoa, että jokainen hyvä mies-
-on luultavasti ollut saamaton tyttöjen suhteen 15-vuotiaana.
Mitä tekisit?
Samoin kuin sinä.
Olisin loukkaantunut, vihainen ja hämmentynyt.
Kyselisin muilta neuvoja.
Ehkä vääriltä ihmisiltä. Sitten odottaisin.
-Mitä? -Dawsonin kypsymistä ja tyyntymistä.
Kaikkea.
Kauanko siinä menee?
Älä minulta kysy. Odottaisin varmaan ikuisuuden.
Kelpaako seura?
Voinko kysyä jotakin?
-Oletko noin 35-vuotias? -Sinne päin.
Sinulla on ollut muitakin miehiä.
Joitakin.
-Useita, vai? -Ei niin monta, että sillä olisi väliä.
Kuinka montaa tarkoitat?
Lukumäärääkö haet?
Mietitäänpä.
Lukiossa oli yksi, kuten myös yliopistossa.
Näin ollen heitä on ollut kolme.
Pariin vuoteen ei ole ollut ketään.
Hienoa. Kiitos.
-Pacey. -Niin?
Kun puhuin lukiosta...
...en tarkoittanut omia lukioaikojani.
Capesidessa on ollut taas kiireinen viikko.
Ihmiset, joiden en uskonut olevan yhtä mieltä, ovatkin samalla puolella.
Sekä mummi että Dawson pitävät minua lutkana.
Näin meidän kesken, en ymmärrä tätä mekkalaa.
Kahden vuoden päästä yli puolet ikätovereistani on harrastanut seksiä.
Viiden vuoden päästä lähes kaikki, eikä minun tekoni kiinnosta ketään.
Nyt se on kuitenkin valitettavan iso juttu.
Ehkä herätessäsi 15-vuotias tyttö, jolla on hämärä menneisyys-
-ei enää olekaan niin kamalaa.
-Vietätkö aikaa kavereittesi kanssa? -Joo. Siksi en kutsunut sinua.
Vaiheiset tainnutustilaan. Tulen rauhan aikein.
-Tiedäthän, että pilaat sen. -Mitä?
Jen. Hän halusi jutella kanssani. Käskin hänen odottaa paluutasi.
Kiitos. Arvostan sitä.
Selitin sinun kääntävän vanhempiasi kohtaan tuntemasi vihan häneen.
Olen vihainen maailmalle. Olenhan teini-ikäinen.
Nyt kun olemme blondin kanssa kavereita, voin välittää hänelle viestisi...
Kiitos, mitä ikinä teitkään, mutta en halua puhua siitä.
Kanssasi.
Älä nyt. Etkö halua vuodattaa unelmiesi tytöstä?
-Luulin, että teet niin ystäviesi kanssa. -Teenkin.
En vain tiedä, mitä me olemme.
Johan on lystikästä. Osat ovat vaihtuneet.
Ei ole kyse vain eilisestä. Tätä on jatkunut viikkoja.
Viime aikoina kaikki välillämme... Emme tule enää toimeen kuten ennen.
Etkö enää pidä meitä ystävinä?
En tiedä, olemmeko enemmän vai vähemmän.
Tiedän vain, että jokin on muuttunut.
Mikään ei ole kuten ennen.
Sitä kutsutaan sosiaaliseksi evoluutioksi.
Vahvat piirteet kukoistavat, ja muu kuuluu museon vitriineihin.
Sinä ja minä, vai?
Olemmeko museotavaraa?
Enpä tiedä.
-Suutut minulle turhan helposti. -Olet aivan liian kriittinen.
Vaihtoehtoisessa universumissa olemme olleet naimisissa 50 vuotta.
-Häät olivat varmasti ihanat. -Parhaat.
-Toimme seuralaiset mukanamme. -Jen seisoi rinnallani.
Illan lopuksi kysyttiin väistämätön kysymys:
Vietkö kotiin seuralaisesi vai vaimosi?
-Siinäpä pulma. -Kiehtova sellainen.
Seisoit valinnan edessä vaihtoehtoja pohdiskellen.
Katseesi vaelsi hitaasti hänestä...
...minuun.
Sitten takaisin häneen.
Sitten takaisin sinuun.
Olin jo baaritiskillä rikkaan miehen kanssa.
Kunnes hän alkoi röyhkeäksi, ja jonkun piti maksaa takuusi.
Niinkö?
-En muista sellaista. -Minä muistan kirkkaasti.
Tarvitsit kipeästi pelastajaa.
Oliko sinussa miestä siihen?
Jätitkö järkeilyn sikseen ja panit toimeksi?
Pelastimmeko toisemme sinä iltana?
Tässä kohden muistini hämärtyy. En osaa sanoa.
Kun muistat, kuulen mielelläni loputkin.
Kerron sinulle ensimmäisenä.
Hyvää yötä, Dawson.
Piilomerkitykset alkavat väsyttää.
Dawson.
Niin?
Miten häät sitten päättyivätkään-
-minulla oli varmasti hauskaa loppuun saakka.
Niin.
Minullakin.
Ei epäilystäkään.
Suoraan museon hyllylle.
Tekstityksen käännös: Anna-Kaisa Penttinen